Ritratt: Unsplash .td_uid_2_60ee7c0b9e5d4_rand.td-a-rec-img{text-align:left}.td_uid_2_60ee7c0b9e5d4_rand.td-a-rec-img img{margin:0 auto 0 0} Kuġin tat-tifla ta' ħames snin li mietet nhar is-Sibt li għadda qed jappella lill-pubbliku biex jieqaf jispekula u jistenna t-testijiet forensiċi bħalma qed tagħmel il-bqija tal-familja. Kien il-Ministru għall-Familja Michael Falzon li ħabbar fil-Parlament li wara li mietet irriżulta li kienet infettata bil-Covid-19. Madanakollu għad irid jiġi stabbilit x'ikkawża l-mewta tat-tifla. Tmut tifla ta' 5 snin; pożittiva għall-Covid wara mewtha Fuq Facebook, il-kuġin tat-tifla talab biex il-pubbliku juri rispett u jħalluhom bi kwiethom: "Ħalluna bi kwietna, biżżejjed għaddejjin, il-paroli vojt mhu tajjeb għal ħadd", żied jgħid. Appella lin-nies biex minflok iparlaw u jaqilgħu minn żniedhom, jitolbu lil Alla jsabbar il-familja tat-tifla. Is-Sibt li għadda stess, f'post pubbliku li jista' jaċċessa kulħadd, il-membru tal-familja semmieha b'isimha u anke tella' ritratt tagħha. Madanakollu, Newsbook.com.mt, b'rispett lejn il-privatezza tal-familja f'dan il-mument sensittiv, la qed jippubblika l-isem u lanqas ir-ritratt. X'qal Chris Fearne dwar dan il-każ? F'konferenza tal-aħbarijiet li sejjaħ apposta dwar dan il-każ u li indirizza minn daru fejn jinsab f'iżolament, il-Ministru għas-Saħħa Chris Fearne qal li t-tifla kienet f'saħħitha u ma kellha l-ebda mard ieħor. Żied jgħid li jum qabel mietet telgħalha d-deni u ddaħħlet l-Isptar Mater Dei f'qagħda kritika tant li għal xi ħin tpoġġiet fuq ventilator. Id-Deputat Prim Ministru semma li meta ddaħħlet l-isptar it-tifal rriżultat negattiva għall-Covid-19. Stqarr li l-pubbliku se jkun infurmat dwar ir-riżultat tal-awtopsja tat-tifla. Iċċara kif ħadd mill-familja tat-tifla ma ttestja pożittiv għall-Covid-19. Fearne fisser kif it-tieni swab test li sarilha indika li kienet 'mildly reactive' għall-virus u għaldaqstant qed isiru aktar investigazzjonijiet. Aqra iktar fid-dettall: Tmut tifla ta' 5 snin; pożittiva għall-Covid wara mewtha Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60ee7c0b9e89c_rand.td-a-rec-img{text-align:left}.td_uid_3_60ee7c0b9e89c_rand.td-a-rec-img img{margin:0 auto 0 0}